Gw mau tau Akhbar 'Watan' dari Fickry Yaacub. Jelasin dalam bahasa melayu

Fickry Yaacub menjadi Ketua Pengarang 'Watan' manakala Haji Khairune Ali (kini penerbit akhbar Warta Perdana) sebagai Pengarangnya. Watan mendapat sambutan hangat ketika itu kerana menyiarkan berita Team A dan Team B yang sedang berentap dalam pertandingan Presiden UMNO pada 24 April 1987. Tengku Razaleigh Hamzah bersama Musa Hitam mencabar Dr Mahathir Mohamad dengan Ghafar Baba. Fickry ada kolumnya sendiri mewawancara tokoh-tokoh politik utama negara ketika itu. Watan pernah menganjurkan satu majlis di KL International Hotel yang dihadiri oleh Datuk Peter Chin selaku Setiausaha Parlimen di sebuah kementerian.

Permit akhbar Watan dibatalkan pada Oktober 1987 ketika Operasi Lalang. Akhbar The Star dan Sin Chew Jit Poh turut dibatakan permit dengan alasan memainkan isu-isu perkauman. Apabila Watan dihidupkan semula pada Mac 1988, Zabidi Saidi dilantik Penolong Editor akhbar Watan. Watan diterbitkan tiga kali seminggu .Jamaluddin Aziz (kini orang kanan di ibu pejabat Umno) ditukarkan dari akhbar Bacaria ke akhbar Watan turut dilantik sebagai Penolong Editor juga. Pada awal 1989, Fickry ditukarkan tempat kerjanya ke Sabah selama hampir tiga tahun. Pada tahun 1992, Zabidi berhenti dari Karangkraf apabila ditukarkan ke bahagian iklan. Ketika itu jualan akhbar Watan makin merosot.